།ཆོས་རྗེ་རྒོད་ཚང་པའི་རྣམ་ཐར་ཡོན་ཏན་སྒོ་འབྱེད་
ཞེས་བྱ་བ་བཞུགས་སོ། །
ཧེ་འཛུམ་ཨང་། ཨོཾ་སྭསྟི་སིདྡྷི། དུས་གསུམ་སངས་རྒྱས་ཐུགས་ཀྱི་དགོངས་པའི་
བདག་ཉིད་མཆོག །སྣང་ཞིང་མ་སྐྱེས་སྐུ་གསུམ་བདག་ཉིད་ཐུགས་རྗེའི་འོད། །འགྲོ་
།མཁྱེན་དང་རྟོགས་དང་
རྣམས་མ་རིག་གཉིས་སེལ་མཁྱེན་གཉིས་ཡོན་ཏན་རྫོགས་བྱས་པ།
ཐུགས་རྗེའི་རང་བཞིན་ཁྱེད་ལ་གུས་བཏུད་དེ། །འཁོར་བའི་འབྲོག་ཆེན་གཡང་ས་མ་ལུས་
་བྱེད་པ༑ །སྐུ་དྲིན་དྲན་ཕྱིར་རྣམ་ཐར་ཅུང་ཟད་བདག་གིས་འགོད། །
དེ་ཡང་སངས་རྒྱས་བསྟན་པའི་རྗེས་སུ་འཇུག་ཅིང་སློབ་པ་རྣམས་ཀྱིས། བླ་མ་དུས་
གསུམ་གྱི་སངས་རྒྱས་རྣམས་ཀྱིས་གཤེགས་ཤིང་བཞུགས་པའི་རྣམ་པར་ཐར་པ་དྲན་པར་བྱས་
ལ༑ སྙིང་རུས་དང་ཞེ་བཅད། གོ་ཆ་དང་སྡུག་སྲན། དད་པ་དང་བརྩོན་འགྲུས་དཔག་ཏུ་
མེད་པ་བརྩམ་པར་བྱའོ། །དེ་ཡང་བཀའ་བརྒྱུད་འདིའི་བླ་མ་ཆེན་པོ་རྣམས་ནི། སྔར་གྱི་
རྒྱལ་བ་སྲས་དང་བཅས་པ་རྣམས་དང༌།
རྒྱ་གར་གྱི་གྲུབ་ཐོབ་བརྒྱད་ཅུ་རྩ་བཞི་རྣམས་ཁོ་ན་
འགྲོ་དོན་ལ་བྱོན་པ་ཡིན་གསུང༌། རང་རྒྱུད་པ་ཞིག་ནས་བརྩོན་འགྲུས་བརྩམས་པས་གྲུབ་པ་
ཐོབ་པ་རྗེ་མི་ལ་རས་པ་ཡིན་ནོ། །དེས་ན་རྗེ་ཏཻ་ལོ་པ་ནས་ཆོས་རྗེ་ཁུ་དབོན་ཡན་ཆད་སྤྲུལ་སྐུའི་
འགྲོ་དོན་འབའ་ཞིག་ཏུ་བཞུགས་གསུང་ངོ༌། །ཆོས་རྗེ་རྒོད་ཚང་པ་འདི་ལ་ཡང་སྔ་མའི་སྐྱེ་བ་
དང་༑ ཕྱི་མའི་སྐྱེ་བ་མང་དུ་བཞུགས་པར་འདུག་སྟེ། ཤིན་ཏུ་བཀའ་དམ་པས་ལེགས་པར་
གནང་བ་མེད་ཅིང་། མོས་གུས་ཅན་རྣམས་ལ་ངོ་མཚར་གྱི་རྣམ་པར་ཐར་པ་ཁ་ཡར་གནང་བ་
རྣམས་ལ་ཡང་བཀའ་ཤིན་ཏུ་དམ་པར་མཛད་དོ། །འོན་ཀྱང་རྗེའི་ཞལ་སྔ་ནས། ང་ལ་བློ་
སྙིང་གཏད་ནས་གསོལ་བ་བཏབ་ན་མཆོག་ཐུན་མོང་གི་དངོས་གྲུབ་འབྱུང་ངེས་ཏེ། དེ་ཡང་བླ་
མ་རྣམས་ཀྱིས་བྱིན་རླབས་ཡིན་གསུང་། ཡང་དུས་གཅིག་ན་ང་རང་ལ་གསོལ་བ་བཏབ་པ་
252

གཅིག་པུས་ཀྱང་ཆོག་གསུང་ངོ༌། །དེ་ཚོ་ཐམས་ཅད་ཀྱང་བརྟགས་དཔྱད་བྱས་པའི་མོས་གུས་
ཡིན༑ རྗེ་ལ་ཡོན་ཏན་ཇི་ལྟར་ཡོད་ན། ད་ལྟ་གསོལ་བ་བཏབ་པས་དངོས་གྲུབ་གང་འདོད་པ་
འབྱུང་སྟེ། འདི་སྤྲུལ་པའི་སྐུའི་འགྲོ་དོན་དུ་ཤེས་སོ། །དེ་ལྟར་ན་བྱིས་པ་སོ་སོའི་སྐྱེ་བོ་ཐེ་
ཚོམ་གྱི་བློ་ཅན་རྣམས་ལ་བླ་མ་ཡང་དེ་དང་རྒྱུད་མཐུན་པར་གནས་ཏེ།
མཁའ་འགྲོ་མ་རྡོ་རྗེ་གུར་ལས། གང་ཞིག་རྡོ་རྗེ་སེམས་དཔའ་ཉིད།
གཟུགས་བཟུང་སྟེ། །སེམས་ཅན་ཕན་གདགས་དམིགས་ནས་ནི།
དེ་སྐད་དུ་ཡང་།
།དེ་ཉིད་སློབ་དཔོན་
།ཐ་མལ་པ་ཡིས་
གཟུགས་སུ་གནས། །ཞེས་སོ། །དེས་ན་མངོན་སུམ་ལ་ཉམས་སུམྱོང་བ་མེད་པའི་མི་
རྣམས་ཀྱིས། སྡེ་སྣོད་ཀྱི་ཆོས་མང་པོ་ཤེས་ཀྱང་ལུང་ཁུངས་ཀྱི་རྗེས་སུ་འབྲང་། བླ་མརང་
རྒྱུད་པར་མཐོང་བས་སེམས་ཀྱི་སྒྲོ་འདོགས་མི་ཆོད། གོ་ཡུལ་བཟང་པོ་ཡོད་ཀྱང་བྱིན་རླབས་
ཀྱི་ཉམས་སུ་མྱོང་བ་མེད་པས་རྟོག་པ་སྐྱེ་ཚད་ཀྱི་ལས་དང་པོར་སོག །ཆོས་བྱས་ཀྱང་འཁོར་
བའི་མཐོ་དམན་ལསམྱ་ངན་ལས་འདའ་མི་ནུས། གང་ཟག་དམ་པ་རྣམས་ཀྱི་ཡོན་ཏན་རང་གི་
བློར་མ་ཤོང་པས་སྣང་བ་དགྲར་ལྡང་སྟེ། དེ་དག་ནི་ཐེ་ཚོམ་མོས་གུས་ཀྱི་ཉེས་དམིགས་ཡིན་
པས༑
ང་རང་གི་སེམས་ལ་ཡོན་ཏན་གྱི་རྣམ་པ་ཏིལ་གྱི་འབྲུ་ཙམ་བསྐྱེད་པའི་བླ་མ་ལ་ཡང་
དུས་གསུམ་སངས་རྒྱས་ཀྱི་སྤྲུལ་པར་ཤེས་པར་བྱའོ། །དེ་ལ་རྗེ་རིན་པོ་ཆེ་འདིས་ཀྱང་གདུལ་
བྱ་ཐེ་ཚོམ་གྱི་བློ་ཅན་རྣམས་དང་བསྟུན་ནས།
སྤྱད་པ་ནི་དཔག་ཏུ་མེད་དོ། །
སྐུ་སྐྱེ་བ་རང་རྒྱུད་པ་ལྟར་བཟུང་ནས་དཀའ་བ་
དེ་ཡང་དང་པོ་སྐུ་སྐྱེ་བ་ནི་དབུས་ཀྱི་ལྷོ་བྲག་ཏུ་འཁྲུངས་ཏེ། དེ་ལ་ལྷོ་བྲག་དོལ་བུ་ཆུང་
གི་ཁྲ་ཞེས་བྱ་བ་ཡིན་གསུང་། ཡབ་ཆུ་ཆལ་མོན་གྲགས་བྱ་བ་དང༌། ཡུམ་ཟུག་མོ་དཔལ་
རྒྱན་བྱ་བ་ཡིན་སྐད། དེ་ཡང་ཡབ་དེ་སྐྱེ་བ་སྔ་མ་ལ་བསོད་ནམས་བསགས་པས་རང་རྒྱུད་ཤིན་
ཏུ་འབྱོངས་པ། མི་གཞི་བཟང་བ། ཆོས་ལ་དཀར་བ། གནོད་སེམས་དང་ངན་སེམས་
སྐད་ཅིག་ཀྱང་མེད་པ། དགེ་བའི་སེམས་དང་ལྡན་པ། དད་པ་ཤིན་ཏུ་ཆེ་བ། བློ་བླ་མ་
དཀོན་མཆོག་ལ་སྐྱུར་ནུས་པ། མི་དགེ་བ་མཐའ་དག་རང་བཞིན་གྱིས་སྤོང་བ། ཆོས་པ་
ཀུན་ལ་མོས་པ།ྃ ཉམས་མྱོང་བཟང་པོས་སྣང་བ་ཟིལ་གྱིས་གནོན་པ་ཞིག་ཡོད་གསུངས།
253

དེ་ཡང་མི་གཞི་བཟང་བས་གཞན་གྱི་ཀ་ཅ་རྙེད་པ་གཏོད། ཁྲོམ་གསེབ་ནས་ཕྱམ་རྩེ་གསར་པ་
གཅིག་དང་གྲི་གཅིག་རྙེད་པ་རྣམས་ནམ་མཁའ་ལ་འཕྱར་ནས་འདི་སུའི་ཡིན་བྱས་ནས་གཏད།
ཡུལ་པའི་ནོར་དང་རྟ་གཡུ་རྙེད་པ་ཀུན་ཀྱང་གཏད།
གཞན་ལ་ཡང་རྐུས་པར་ཡོང་ངོ་གསུང་
ནས་ཞལ་ཏ་གཏོང་བ། བརྫུན་བསླབས་ཀྱང་མི་ཤེས་གསུང་། གཞན་ཆོས་པ་ངག་བཅོས་
བརྫུན་ཟེར་བ་གཟིགས་ནས། ཆོས་པ་ཡང་བརྫུན་ཟེར་བ་ཡ་ཆ་ཟེར་ཁྲེལ་འདེད་པ། ཡུལ་མི་
དང་སེམས་ཅན་གཞན་ལ་ཅི་ཕན་པའི་སྤྱོད་པ་མཛད་པ། འབྲེལ་པ་ཤིན་ཏུ་བཟང་བས་མུ་གེ་
ཆེན་པོ་བྱུང་བའི་དུས་སུ་རང་རེ་ལ་ཅི་དགོས་པ་རྩོལ་མེད་དུ་སྐྱེད་པ།
དང་པོ་རང་རེ་ལ་ནོར་
ཆེན་པོ་ཡོད་པ་ཐམས་ཅད། ཆོས་ཕྱོགས་སུ་བཏང་ནས་གང་ལ་ཡང་ཞེན་པ་མེད་པ། ཆོས་
པའི་རིགས་གང་ལ་ཡང་ཕྱོགས་རིས་མེད་པར་མོས་པ། བླ་མ་དཀོན་མཆོག་ལ་བློ་སྐྱུར་བས་
རྣམ་རྟོག་ག་ལ་ཡང་མེད་དེ། རིམས་གསེབ་ཏུ་བྱོན་ཀྱང་གོས་པ་མེད་དོ། །ན་ཚ་ཧཱུྃང་ཡང་
སྨན་པ་ལ་རྩ་མི་སྟོན། རིམ་གྲོ་ལ་སོགས་ཕན་རེ་གང་ཡང་མེད་ཅིང་། གཞན་རིམ་གྲོ་བྱེད་
པ་ལ་ཡང༌། ལྷ་འདྲེ་བས་མི་འདྲེ་བསྐོངས་ཟེར་ཞིང་རང་རེ་ཡང་ཡུམ་བར་མ་ཚར་རེ་ཙམ་
གསུང་སྒྲོག །དེ་མིན་ལྷ་འདྲེ་ལ་ཕན་རེ་མི་བྱེད་པ་ཞིག་ཡོད་གསུང༌། རིན་པོ་ཆེ་པ་དུས་
ཕྱིས་ཙ་ན་མཐའ་མེ་རུ་བྱ་བ་ན་བཞུགས་པའི་དུས་སུ། ཡབ་ཀྱི་རྒྱགས་བསྐྱལ་བས། བར་ན་
ལ་ཆེན་པོ་ཡོད་པ་ལས་ང་ལ་ཤི་ཕུ་ལ་འདི་མི་འདུག་གསུང་སྟེ། ཉམས་མྱོང་གིས་སྣང་བ་ཟིལ་
གྱིས་ནོན་པ་ཡིན་པར་འདུག །དེ་ལ་སོགས་པ་ཆོས་པ་གང་བས་ཀྱང་བཟང་བའི་རྣམ་པར་ཐར་
པ་མང་པོ་ཡོད་གསུང་། ཡུམ་ཡང་ནོར་ལ་ཆགས་ཞེན་ཆུང་བ། ཕན་སེམས་ཆེ་བ། བློ་
ཁོག་ཡངས་པ་ཞིག་ཡོད་དེ་གྲོངས་པའི་དུས་སུ་ཡང་ཐོད་པ་ཞུན་མར་གྱི་གང་བ་མ་ཚིག་པར་བྱུང་
ཞིང་༑ དེ་གཉིས་ཀ་ལ་མཚན་མ་དང་རྨི་བལྟས་གང་གིས་ཀྱང་བཟང་བ་ཡོད་གསུང་། རིན་
པོ་ཆེ་དེ་ཉིད་ཀྱི་སྲས་སུ་འཁྲུངས་པ་དང༌། སློབ་དཔོན་ཟུག་སྒོམ་བྱ་བ་ལ་སྲིའུར་གཏད།
མཚན་ཡང་དགོན་པོ་དཔལ་ཞེས་བྱ་བར་བཏགས་སྐད། སློབ་དཔོན་དེ་ཡང་བཀའ་གདམས་
པ་རིན་ཆེན་སྒང་པའི་སློབ་མ་ཡིན། བླ་མ་རིན་ཆེན་སྒང་པ་ལ་དབང་ཆིག་རྒྱུད་མིས་མ་ཚོར་བ་
གཅིག་ཡོད་པ་དེ་ལ་བསྐུར། ཡི་དམ་ཐུགས་རྗེ་ཆེན་པོའི་ཞལ་གཟིགས་པས། ཐུགས་རྗེ་
254

ཆེན་པོ་ཇ་གསོལ་བའི་དཀར་ཡོལ་གྱི་ཁ་ན་ཚུར་ལ་བཞུགས་པ་དེས་སྦས་ནས་བླ་མའི་ཞལ་གཞན་
གྱི་མི་མཐོང་གསུང༌། དེས་མགོན་པོ་བྱམས་པ་ལོ་བཅུ་གཉིས་བསྒྲུབས་པ་དང་འདྲ་གསུང་།
སློབ་དཔོན་དེའི་བྱིན་རླབས་ཀྱིས་ཀྱང་ཡིན་པ་འདྲ་གསུང༌། དང་པོ་རེེ་ལོ་བཞི་ལྔ་ནས་ཆོས་ལ་
དད་པ་ཐོབ་པ་བྱུང་གསུང་། ཤེས་རབ་ཤིན་ཏུ་ཆེ་བས་ཡབ་ཀྱིས་ཀ་ཁ་ཚར་གཅིག་བསླབས་
པས་ཐུགས་ལ་ཚུད། དེ་ནས་ཡོན་ཏན་སློབ་པ་ལ་སྔ་བ་ལུང་བྱིལ་དུ་སློབ་དཔོན་བས་སྟོན་ལ་
ཀློག་བསླབས། དེ་ནས་གནས་རྩེ་སར་སློབ་དཔོན་ཇོ་རོལ་ལ་ཀློག་བསླབས། དེ་ནས་
འཕྲང་གི་གནས་སུ་སློབ་དཔོན་བྱང་དཔལ་ལ་ཀློག་བསླབས་ཏེ།
ཀློག་ཤིན་ཏུ་མཁས་པར་
བྱས༑ ཆོས་གསན་པ་ལ་སྔ་བ་སློབ་དཔོན་ཁྱེ་དཀའ་བ་ལ་བསྟན་པའི་རིམ་པ་གསན། སྣང་
བ་འདི་སེམས་ཡིན།
གསུང་༑ དེ་ནས་སློབ་དཔོན་འ་ཞ་བྱ་བ་ལ་ལམ་རིམ་གསན། དེ་ནས་སློབ་དཔོན་ཡུ་བོ་བྱ་
བར་སྤྱོད་འཇུག་གསན། དེ་ནས་སློབ་དཔོན་སྟོང་ལ་དབུ་མ་གསན། སློབ་དཔོན་ཞང་ལ་
འགྲེལ་ཆུང་གསན་ནོ། །དེ་ཡང་དང་པོ་ནས་གླུ་གར་ལ་དགྱེས་པ། སྐུ་ལྟ་ན་མཛེས་ཤིང་
ཡིད་དུ་འོང་བ། རྒན་གཞོན་མེད་པའི་ཡིད་འཕྲོག་པ། སྣང་བ་རོལ་མོར་བསྒྱུར་བ་གཅིག་
བྱུང་བས། བར་སྐབས་སུ་མདོ་སྒྲུང་དང༌། བློན་པོ་འགོས་ཀྱི་བསྟན་བཅོས་མང་པོ་བཟུང་
ནས་སྐྱོ་སངས་སུ་པག་ཤི་མཛད་པས། བ་རང་རྡོ་རྗེ་འབུམ་བྱ་བ་ན་རེ། པག་ཤི་ཅི་སྐད་བྱ་
བ་ཡིན་ཟེར། དོན་གྲུབ་སེང་གེ་བྱ་བ་ཡིན་བྱས་པས། དུས་ཕྱིས་ཁོ་ན་རེ། དོན་གྲུབ་སེང་
གེ་རང་ཅིག་བྱུང་ཟེར་སྐད། གླུ་གར་དང་རོལ་མོ་མཁས་པས་དགའ་ལྡན་ལྷ་ལས་ཚེ་འཕོས་པ་
ཡིན་ཅེས་ཀྱང་གྲགས་སོ། །དེ་ནས་ཕྱིས་དགུང་ལོ་བཅུ་གཅིག་བཞེས་པའི་དུས་དེར་ལྷ་ས་
སེམས་སྟོང་པ་ཡིན་གསུངས་པས་གོ་ཡུལ་བཟང་པོ་ཞིག་དེ་ནས་བྱུང་
ལན་གཅིག་གཟིགས་སུ་བྱོན་པས་དད་པ་དང་མོས་གུས་དཔག་ཏུ་མེད་པ་སྐྱེས། སྐུ་ཤིན་ཏུ་
དུབ་སྟེ་འགྱེལ་ལ་ཁད་པའི་ཕྱག་ཕུལ། སྐོར་བ་ནུས་ཚད་བྱས་ཅིས་ཀྱང་ཆོས་ཁོ་ན་འོང་བའི་
དངོས་གྲུབ་ཞུས་པས། དུས་དེ་ནས་དད་པ་ཅན་དུ་གྲགས་སོ། །གཞན་ཐམས་ཅད་ཚེ་
འདིའི་བུ་ལ་སོགས་པ་ཞུ་ཡིན་འདུག །ང་རང་གི་བྱིན་རླབས་ཀྱང་གང་ཞུས་པ་ལྟར་བྱུང་
གསུང་༑ དེ་ནས་ཆོས་རང་གི་བྱེད་ལུགས་ཀྱང་དང་པོ་ཙ་ན། རེས་ལེགས་པར་གསུངས་
255

པའི་ཆོས་འདུལ་བ་ནས་བཟུང་ནས་སྡེ་སྣོད་མཐའ་དག་བསླབ་པར་དགོངས་པ་བྱུང༌། བཀའ་
གདམས་དང་ཞི་བྱེད་ལའང་མོས་པར་བྱུང་སྟེ། དེ་ལ་ཡང་རྒྱུ་མཚན་རེ་ཡོད་གསུང་།
དྭགས་པོ་དཀར་བརྒྱུད་ལའང་མོས་ཏེ། དེ་ཚོ་ལ་གདམས་ངག་ཡོད་པ་ལ། དུས་དེ་ཙ་ན་
གྲོགས་པོ་ཚན་ཅིག་དང་ཆང་འཐུང་གི་ཡོད་པས་གླུ་མཁན་གཅིག་བྱུང་ནས། ར་ལུང་གི་ཆོས་
རྗེ་རས་པ་ལ། །ཚེ་འདི་ཕྱི་གཉིས་ཀྱི་བདེ་ལེགས་ཡོད། །ངེད་གྲོགས་ཚན་ཟུང་ཅིག་ཆོས་ལ་
གཤེགས༑ །སྙིང་ནས་རང་དམ་ཆོས་ཅིག་ལ་གཤེགས། །ཟེར་སྐད། དེར་དད་པ་དང་
མོས་གུས་ཐུན་མོང་མ་ཡིན་པ་ཞིག་བྱུང་སྟེ་སྣང་བ་ཐམས་ཅད་བུན་ལོང་ལ་སོང༌། མོས་གུས་
དེ་ལས་ཆེར་མི་བཏུབ་པ་ཞིག་བྱུང་སྟེ། སྐྱེ་བ་སྔ་མའི་ལས་འཕྲོ་སད་པ་འདྲ།
སད་རྐྱེན་
དེས་བྱས་པར་འདུག་གསུང༌།ཾ དེ་ནས་སློབ་དཔོན་ཟུག་སྒོམ་བྱ་བ་ཆོས་རྗེའི་སློབ་མ་ཅིག་ལ་
འདྲེན་པའི་བླ་མ་ཞུས་ནས། ཡབ་ལ་ཆོས་ལ་འགྲོ་བ་ཞུས་པས། མི་གཅིག་པོ་ཆོས་པའི་
འོས་ཡིན་གསུང་ནས་དགྱེས་བཞིན་དུ་སྣང་སྟེ། སྣམ་བུ་ལ་སོགས་པའི་རྒྱགས་བདོག་པས།
གྲོགས་པོ་རྣམས་ཀྱིས་བརྔན་པ་བྱིན་ནས་ཆོས་ལ་མ་བཏང་བར། བཟའ་དང་བྱ་དགའ་བྱིན་པ་
རྣམས་གསོལ་ཏེ། དེ་ནས་ཡང་བཤོལ་འདེབས་པ་ལ་ཡབ་དང་གཉིས་གྲོས་བྱས་ནས་ཆོས་ལ་
བྲོས་པས། དེའི་ནུབ་མོ་ཡབ་ན་རེ། རྨི་ལམ་བཟང༌། ནམ་མཁའ་ན་ཡར་གསེར་གྱི་སྐས་
གཅིག་བཙུགས་ཏེ་སོང༌། ཆོས་འོང་བར་འདུག་གསུང་སྟེ། རྨི་ལམ་དེ་རྟགས་ཅན་དུ་བྱུང་
བ་ཡིན་གསུང༌། དུས་དེ་དང་མཚུངས་པར་ཡུམ་གྱི་རྨི་ལམ་དུ་ཡང་ལུང་པ་ཞིག་གི་ཕུ་ན་མེ་
ཏོག་གི་ཐང་ཆེན་པོ་ཅིག་ལ་བཞུགས་ཀྱི་འདུག །དེ་ལ་སྐྱེས་པ་དང་བུད་མེད་མང་པོ་མེ་ཏོག་
འཐོར་གྱི་འདུག །དེའི་ནང་ནས་བུད་མེད་མང་བར་འདུག་གསུང༌། དེ་ནས་ར་ལུང་དུ་ཆོས་
རྗེ་བཞུགས་ས་ཅན་དུ་བྱོན་པས། __ སླེབ་པའི་ཉིན་མོ་གཏོར་དབང་ཞིག་བསྐུར་ནས་གསོལ་
འདེབས་བསླབས་པས། སེམས་གནས་པ་མ་བྱུང་བས། དེར་རིན་པོ་ཆེ་ལ་ཞུས་པས།
རྟོགས་པ་རང་འཇུག་འདུག་ལྟོས་གསུང༌། རྟོགས་པ་ལ་བལྟས་ངོས་བཟུང་མི་འདུག་ནས།
དེ་སྐད་སྤྱན་སྔར་ཞུས་པས། ཁྱོད་ཀྱིས་སྔར་གདམས་ངག་འདྲ་བ་ཞུས་སེ་གསུང་། ད་རུང་
དེ་ཀ་ལྟར་བསྒོམ་གསུང༌། ངོ་སྤྲོད་ནི་མ་མཛད། དེར་སེམས་སྟོང་པ་ཕྱོགས་གཅིག་ཙམ་གོ་
256

སྟེ༑ སེམས་སྟོང་པ་ཡིན་ན་རྣམ་རྟོག་ཏུ་འགྱུ་མི་ཐང༌། སྟོང་པ་འགྱུ་ན་ནམ་མཁའ་ཡང་
འགྱུའམ་སྙམ་པ་ལས་ཅུང་ཞིག་རྡུགས། དེ་ནས་ཡང་དེ་བཞིན་བསྒོམས་པས། སྟོང་པ་ཁོ་
དེ་ནས་
ན་འགྱུ་བར་འདུག་དགོངས་ནས་སེམས་རིག་སྟོང་དབྱེར་མེད་དུ་གཏན་ལ་ཕེབས།
ཡང་ཕྱིའི་སྣང་ཆ་འདི་ཤིན་ཏུ་མ་བདེ་ན། ཆོས་རྗེ་རང་ལ་སྐྱབས་འགྲོ་སེམས་བསྐྱེད་དང༌།
སེམས་བསྐྱེད་ཆེན་མོ་དང༌། ཐུགས་རྗེ་ཆེན་པོའི་དབང་དང་རྗེ་བཙུན་མའི་བྱིན་རླབས་དང༌།
ཏིང་ངེ་འཛིན་གྱི་དབང་རྒྱས་པ་རྣམས་ར་ལུང་དུ་ཐོབ་གསུང༌། རྣལ་འབྱོར་བཞི་དང༌། ལྷན་
ཅིག་སྐྱེས་སྦྱོར་དང༌། ཐབས་ལམ་གྱི་ཁྲིད་དང༌། རོ་སྙོམས་ཀྱི་དམིགས་པ་དང་།
རབས་བདུན་མ་དང་། ཆིག་ཆོག་དང༌། གསང་སྤྱོད་དང༌། ལས་ཕྲ་རྒྱས་ལ་སོགས་
དང་༑ རྩ་ལྟུང་བཅུ་བཞི་པ་དང་། བླ་མ་ལྔ་བཅུ་པ་དང༌། དམ་ཚིག་གི་ཆོས་སྐོར་དང་།
སྒྲུབ་ཐབས་བཅུ་གསུམ་མ་དང༌། ཞལ་གཉིས་མ་ལ་སོགས་པ་ཐམས་ཅད་ཀྱི་ལུང་ཐོབ། ར་
ལུང་དུ་ལོ་གཅིག་བཞུགས། དེ་ནས་འབྲུག་ཏུ་བྱོན་ནས་ཟླ་བ་གསུམ་དུ་བླ་མ་བསྒྲུབ་པ་མཛད།
ངོ་སྤྲོད་ཀྱང་ཐོབ། རྟེན་འབྲེལ་གྱི་ཞལ་གདམས་མང་པོ་ཡང་ཐོབ། ཚོགས་ཆོས་མང་པོ་
ཡང་གསན་གསུང་། དེ་དུས་འབྲུག་ཏུ་བཞུགས་པས་བྱི་བས་ཕྱེ་ཕད་དང་ན་བཟའ་ཐམས་ཅད་
ལ་རྒྱབ་པས། དེས་སྔོན་ལ་ཚིག་པ་ཟ་བ་ཞིག་བྱུང་། དེའི་སྐད་ཅིག་མར་ཐུགས་རྗེ་ཆེན་པོར་
བསྒོམས་པས་ཀྱང་གསལ་བར་བྱུང༌།
ཡང་སྙིང་རྗེ་ཆེན་པོ་བསྒོམས་པས་ཀྱང་སྐྱེ་བར་བྱུང༌།
ཡང་ལྷ་གཞན་དུ་བསྒོམས་པས་ཀྱང་གང་བསྒོམ་པ་གསལ་བར་བྱུང་བས་དེར་སྣང་བ་སེམས་སུ་
གོ་བར་བྱུང་གསུང༌། དེ་ནས་ཆོས་རྗེ་སྐུ་ཁམས་ངན་པར་སོང་ནས་སྐུའི་རིམ་གྲོ་མང་པོ་མཛད་
གསུང་༑ དེ་ནས་སྐུ་ཁམས་དྭངས་ནས་རིན་པོ་ཆེས་འབྲི་གུང་གཟིགས་སུ་འགྲོ་བར་ཞུས་པས་
གནང་སྟེ། དབུ་རུ་བྱང་གི་བླ་མ་བཟང་པོ་ཐམས་ཅད་ལ་ཆོས་འབྲེལ་ཞུས། མོས་པར་བྱུང་
ན་དེར་བསྡོད་སྐྱེ་བ་སྔ་མའི་བླ་མ་ཡིན། བསྡོད་སྙིང་མ་འདོད་ན་འདིར་ཤོག་གསུང༌། དེར་
འབྲི་གུང་དུ་བྱོན། སྔོན་ལ་ཚོགས་ཆོས་གསུང་གི་འདུག་པ་ལ་གསན། དེ་ནས་ཁོང་རང་གི་
འཁོར་གསར་པ་ཐམས་ཅད་ཕྱེ་ནས་ཟབ་ཆོས་གཅིག་ལ་ཡོན་སྒོམ་རྡོ་རྗེ་སེང་གེ་འབོད་ཀྱི་
འདུག